b"\n_START_ARTICLE_\nJack Beresford\n_START_SECTION_\nBiografia\n_START_PARAGRAPH_\nVa n\xc3\xa9ixer l'1 de gener de 1899 a la ciutat de Chiswick, poblaci\xc3\xb3 situada actualment dins de l'anomenat Gran Londres, i que en aquells formava part del Regne Unit de la Gran Bretanya i Irlanda i que avui en dia forma part del Regne Unit. Fou fill del remdador i tamb\xc3\xa9 medallista ol\xc3\xadmpic Julius Beresford._NEWLINE_El 1960 fou nomenat Comandant de l'Imperi Brit\xc3\xa0nic (CBE). Va morir el 3 de desembre de 1977 a la poblaci\xc3\xb3 de Shiplake, situada al comtat d'Oxfordshire.\n_START_SECTION_\nCarrera esportiva\n_START_PARAGRAPH_\nVa participar, als 21 anys, en els Jocs Ol\xc3\xadmpics d'estiu de 1920 realitzats a Anvers (B\xc3\xa8lgica), on va aconseguir guanyar la medalla de plata en la prova masculina de scull individual al perdre la final davant John B. Kelly, metall que es transform\xc3\xa0 en or en els Jocs Ol\xc3\xadmpics d'estiu de 1924 realitzats a Par\xc3\xads (Fran\xc3\xa7a). En els Jocs Ol\xc3\xadmpics d'estiu de 1928 realitzats a Amsterdam (Pa\xc3\xafsos Baixos) aconsegu\xc3\xad guanyar una nova medalla de plata, si b\xc3\xa9 en aquesta ocasi\xc3\xb3 en la prova de vuit amb timoner. En els Jocs Ol\xc3\xadmpics d'estiu de 1932 realitzats a Los Angeles (Estats Units) aconsegu\xc3\xad guanyar una nova medalla d'or en la prova de quatre sense timoner. Amb la seva participaci\xc3\xb3 en els Jocs Ol\xc3\xadmpics d'estiu de 1936 realtizats a Berl\xc3\xadn (Alemanya) i la medalla d'or aconseguida en la prova de doble scull es convert\xc3\xad en el primer remador a aconseguir cinc medalles en cinc Jocs consecutis, un fet igualat per Steve Redgrave._NEWLINE_L'any 1930 particip\xc3\xa0 en la primera edici\xc3\xb3 dels Jocs de l'Imperi Brit\xc3\xa0nic realitzats a Hamilton (Canad\xc3\xa0), aconseguint guanyar la medalla de plata en la modalitat de scull individual._NEWLINE_En retirar-se de la competici\xc3\xb3 activa fou membre de l'organitzaci\xc3\xb3 dels Jocs Ol\xc3\xadmpics d'estiu de 1948 realitzats a Londres."